smcproject/ml-wiki-sentences huggingface dataset:
അവ ഏറെ നാൾ പ്രവർത്തനക്ഷമമായിരിക്കുകയും ചെയ്യും പ്രധാന ബഹുമതികൾ 1989  Japanese Association for Crystal Growth (JACG) Award 1991  Chu-Nichi Culture Prize 1994  Technological Contribution Award, Japanese Association for Crystal Growth in commemoration of its 20th anniversary 1995  Heinrich Welker Gold Medal, the International Symposium on Compound Semiconductors 1996  Engineering Achievement Award, the Institute of Electrical and Electronics Engineers / Lasers Electro-Optics Society 1997  The Medal with P*urple Ribbon, the Japanese Government 1998  Inoue Harushige Award, Japan Science and Technology Agency 1998  C C Prize, the Nippon Electric Company Corporation 1998  Laudise Prize, the International Organization for Crystal Growth 1998  Jack A. Morton Award, the Institute of Electrical and Electronics Engineers 1998 Rank Prize , the Rank Prize Foundation 1999  Fellow, the Institute of Electrical and Electronics Engineers 1999  Gordon E. Moore Award, the Electrochemical Society 1999  Honoris Causa Doctorate, the University of Montpellier II 1999  Toray Science and Technology Prize, Toray Science Foundation 2001 Asahi Prize , the Asahi Shinbun Cultural Foundation 2001  Honoris Causa Doctorate, Linkoping University 2002  Outstanding Achievement Award, the Japan Society of Applied Physics 2002 Fujihara Prize , the Fujihara Foundation of Science 2002  The Order of the Rising Sun, Gold Rays with Neck Ribbon, the Japanese Government 2002 Takeda Award , the Takeda Foundation 2003  President's Award, the Science Council of Japan (SCJ) 2003  Solid State Devices Materials (SSDM) Award 2004 Person of Cultural Merit , the Japanese Government 2004  Tokai TV Culture Prize 2004  University Professor, Nagoya University 2006 John Bardeen Award , the Minerals, Metals Materials Society 2006  Outstanding Achievement Award, the Japanese Association for Crystal Growth 2007  Honorable Lifetime Achievement Award, the 162nd Research Committee on  Wide Bandgap Semiconductor Photonic and Electronic Devices, Japan Society for the Promotion of Science (JSPS) 2008  Foreign Associate, the US National Academy of Engineering 2009 Kyoto Prize Advanced Technology, the Inamori Foundation 2010  Lifetime Professor, Meijo University 2011  Special Award for Intellectual Property Activities, the Japan Science and Technology Agency 2011  Minami-Nippon Culture Prize-Honorable Prize 2011  The Order of Culture , the Japanese Emperor അവലംബം പുറംകണ്ണികൾ http://www.compoundsemiconductor.net/csc/adminpanel/uploads/magazine_images/CompoundSemiconductor_Issue1.pdf%5Bപ്രവർത്തിക്കാത്ത+കണ്ണി%5D (pp. 17–19) http://www.nature.com/naturejobs/2009/091008/full/nj0264.html#excellence-in-education-and-research http://www.nature.com/naturejobs/2009/091008/full/nj0264.html#industrial�academic-collaborations-going-global Insights Enterprise in PHOTONICS SPECTRA,54　November,2004 Materials Research Society Symposium Proceedings, Volume 639(2000)　xxiii－xxv,
ഇസിമങ്കാലിസൊ തണ്ണീർതട ഉദ്യാനം ഇംഗ്ലീഷ് വിലാസം https://ml.wikipedia.org/wiki/ISimangaliso_Wetland_Park
ദക്ഷിണാഫ്രിക്കയിലെ ക്വാസ്സുലു-നതാൽ പ്രവിശ്യയുടെ കിഴക്കൻ തീരത്ത് സ്ഥിതിചെയ്യുന്ന ഒരു തണ്ണീർത്തട പ്രദേശമാണ് ഇസിമങ്കാലിസൊ തണ്ണീർതട ഉദ്യാനം (ഇംഗ്ലീഷ്: ISimangaliso Wetland Park) എന്ന് അറിയപ്പെടുന്നത്.
വിസ്തൃതിയിൽ ദക്ഷിണാഫ്രിക്കയിലെ ഏറ്റവും വലിയ മൂന്നാമത്തെ സംരക്ഷിത മേഖലയാണ് ഇത്.
3,280 km 2 ഓളം വരുന്ന പ്രദേശമാണ് ഇസിമങ്കാലിസൊ തണ്ണീർത്തടം.
ഗ്രേറ്റർ സെന്റ്.
ലൂസിയ തണ്ണീർത്തട ഉദ്യാനം എന്നാണിത് ആദ്യം അറിയപ്പെട്ടിരുന്നത്.
2007 നവംബർ 1മുതൽക്കാണ് പേര് മാറ്റിയത്.
വളരെ ചുരുങ്ങിയ പ്രദേശത്തിനുള്ളിൽ കാണപ്പെടുന്ന അത്യപൂർവ്വമായ ജൈവവൈവിധ്യവും പ്രകൃതി മനോഹാരിതയും കാരണമാണ് ഇസിമങ്കാലിസൊയെ യുനെസ്കോ ലോകപൈതൃകപട്ടികയിൽ ഉൾപ്പെടുത്തിയത്.
, വിഭിന്നങ്ങളായ ആവസവ്യവസ്ഥകൾ കാരണമാണ് ഇത്രയും ജൈവവൈവിധ്യം ഇവിടെഉണ്ടായത്.
പവിഴപുറ്റുകൾ , കടൽത്തീരങ്ങൾ, സബ് ട്രോപ്പികൽ ദ്യൂൻ കാടുകൾ , സവാന്നകൾ , തണ്ണീർത്തടങ്ങൾ എന്നിവയെല്ലാ, ഈ സംരക്ഷിതമേഖലയുടെ ഉള്ളിൽ വരുന്നുണ്ട്.
ആനകൾ , ആഫ്രിക്കൻ പുലി , കറുത്ത കണ്ടാമൃഗം , തെക്കൻ വെള്ള കണ്ടാമൃഗം , ആഫ്രിക്കൻ കാട്ടുപോത്ത് തുടങ്ങിയ ജീവികൾ ഈ വനമേഖലയിൽ കണ്ടുവരുന്നു.
കൂടാതെ സമുദ്രപ്രദേശത്ത് തിമിംഗിലങ്ങൾ , ഡോൾഫിനുകൾ , വിവിധയിനം കടലാമകൾ എന്നിവ അധിവസിക്കുന്നു.
നിരവധി നൈൽ മുതലകളും , ഹിപ്പോകളും ഇവിടെയുണ്ട്.
44 വർഷത്തെ ഇടവേളക്കു ശേഷം 2013 ഡിസംബറിൽ ആഫ്രിക്കൻ സിംഹങ്ങളേയും ഈ വനപ്രദേശത്ത് വീണ്ടും കൊണ്ടുവരികയുണ്ടായി.
പുറത്തേക്കുള്ള കണ്ണികൾ iSimangaliso Wetland Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
St Lucia Official site of iSimangaliso Wetland Park St. Lucia South Africa Website Archived 2007-08-20 at the Wayback Machine .
Lake St. Lucia Archived 2007-04-05 at the Wayback Machine .
ഇസാൻ Black ceramic jar, Ban Chiang culture, Thailand, 1200-800 BCE.
ഇസാൻ ( Isan / Thai : อีสาน , pronounced [ʔīː.sǎːn] ⓘ ; Isaan, Isarn, Issarn, Issan, Esan, or Esarn; from Pali īsāna or Sanskrit ईशान īśāna "northeast" എന്നിങ്ങനെയും എഴുതപ്പെടുന്നു) തായ്‍ലാന്റിലെ വടക്കുകിഴക്കൻ മേഖലയിലെ 20 പ്രവിശ്യകളുൾപ്പെടുന്ന ഒരു പ്രദേശമാണ്.
തായ്‍ലാന്റിലെ ഏറ്റവും വലിയ പ്രദേശമായ ഇത് ഖൊറാട്ട് പീഠഭൂമി യിൽ വടക്കു വശത്ത് മെക്കോങ് നദി യും (ലാവോസിന്റെ അതിർത്തിക്കു സമാന്തരമായി) തെക്കുകിഴക്ക് കമ്പോഡിയയും നഖോൺ റാറ്റ്ച്ചസിമ യ്ക്കു തെക്കുള്ള സങ്കംഫായെങ് പർവ്വതനിരയും അതിർത്തിയായി നിലകൊള്ളുന്നു.
പടിഞ്ഞാറു വശത്ത് ഈ പ്രദേശത്തെ ഉത്തര, മദ്ധ്യ തായ്ലാൻഡിൽ നിന്നും ഫെറ്റ്ച്ചാബൻ പർവതനിരകൾ വേർതിരിക്കുന്നു.
അനന്യത
20-ആം നൂറ്റാണ്ടിന്റെ തുടക്കം മുതൽത്തന്നെ വടക്കുകിഴക്കൻ തായ്ലാന്റ് പൊതുവായി ഇസൻ എന്നറിയപ്പെട്ടിരുന്നു.
എന്നാൽ ഔദ്യോഗിക രേഖകളിൽ ഫക് തവാൻ-ഒക്-ചിയാങ്-നൂയെയ (( ภาคตะวันออกเฉียงเหนือ ;"വടക്കുകിഴക്കൻ പ്രദേശം") എന്ന സംജ്ഞ ഉപയോഗിച്ചിരുന്നു.
"ഇസാൻ‌" എന്ന വാക്ക് ഉരുത്തിരിഞ്ഞത് ചെൻലയുടെ തലസ്ഥാനമായ ഇസാനപുരയിൽ നിന്നാണ്.
ഈ പ്രദേശത്തെ പ്രധാന ഭാഷ ലാവോ ഭാഷയുടെ ഒരു വകഭേദമായ ഇസാൻ ആണ്.
നിലവിൽ തായ് അക്ഷരമാല (അല്പം വ്യത്യസ്തമായ ലാവോ അക്ഷരമാലയ്ക്കു പകരം) ഉപയോഗിക്കുന്ന ഈ ഭാഷ ചിയാങ് സായെങ്, ലാവോ-ഫൂട്ടായ് ഭാഷാ ഗണത്തിലും കൂടാതെ ഇത് തായ് ഭാഷയോടൊപ്പം തായ്-കഡായി ഭാഷാ കുടുബത്തിലുമുൾപ്പെട്ടിരിക്കുന്നു.
മദ്ധ്യ തായ് ഭാഷയും ഏതാണ്ട് എല്ലാവരും സംസാരിക്കുവാനും വിദ്യാഭ്യാസത്തിനും ഉപയോഗിക്കുന്ന ഒരു ഭാഷയാണെങ്കിലും ഇത് നഖോൺ റാറ്റ്ച്ചസിമ പ്രവിശ്യ യിൽ മാത്രമാണ് സംസാരിക്കുന്നത്.
കംബോഡിയൻ അതിർത്തിയിലുളള ബുരിറാം , സൂരിൻ , സിസാകെറ്റ് എന്നീ പ്രദേശങ്ങളിൽ വ്യാപകമായി കമ്പോഡിയിലെ ഭാഷയായ ഖെമർ സംസാരിക്കുന്നു.
ലോവ ഇസാൻ ജനതക്ക് അവരുടെ ലാവോ വംശത്തിൽനിന്നുള്ള ഉത്ഭവത്തെക്കുറിച്ച് അവബോധമുണ്ടെങ്കിലും ഇസാൻ നൂറോളം വർഷത്തെ ഭരണം, ബ്യൂറോക്രാറ്റിക് പരിഷ്കാരങ്ങൾ, വിദ്യാഭ്യാസ നയങ്ങൾ, സർക്കാർ മാധ്യമങ്ങളുടെ പ്രവർത്തനങ്ങൾ എന്നിവയിലൂടെ ആധുനിക തായ് സംസ്ഥാനത്തിലെ ഒരു പ്രദേശമായി സംഘടിപ്പിക്കപ്പെട്ടിരിക്കുന്നു.
വെങ്കലയുഗത്തിലെ സൈറ്റുകളുൾപ്പെടെ നിരവധി ചരിത്രാതീത കാലത്തെ കലാരൂപങ്ങൾ, കരകൌശലവസ്തുക്കൾ, പാറക്കെട്ടുകളിലെ ചിത്രങ്ങൾ, ആദ്യകാല നെൽക്കൃഷിയുടെ തെളിവുകൾ എന്നിവ ഇവിടെ കാണപ്പെടുന്നു.
പാൻ ചിയാങ്ങിൽ കാണപ്പെട്ട ഇരുമ്പ്, വെങ്കല ഉപകരണങ്ങൾ മെസപ്പൊട്ടോമിയയിൽ കണ്ടെടുത്തതിനു സമാനമായ ഉപകരണങ്ങളാണെന്നു പറയാവുന്നതാണ്.
ദ്വാരവതി സംസ്കാരത്തിന്റെ സ്വാധീനത്തിൻകീഴിലായിരുന്നു ഈ പ്രദേശം പിന്നീട് ഖെമർ സാമ്രാജ്യത്തിന്റെ അധീനതയിലാകുകയും ചെയ്തു.
ഖെമര് സാമ്രാജ്യം ഇസാനിലുടനീളം ഡസൻ കണക്കിന് പ്രസാറ്റുകൾ (സാങ്ച്വറികൾ) പണികഴിപ്പിച്ചിരുന്നു.
ഫിമായി ഹിസ്റ്റോറിക്കൽ പാർക്ക് , ഫാനം റംഗ് ഹിസ്റ്റോറിക് പാർക്ക് എന്നിവയാണ് ഇവയിൽ ഏറ്റവും ശ്രദ്ധേയമായത്.
1962 ലെ അന്താരാഷ്ട്ര നീതിന്യായക്കോടതി കംബോഡിയയുടേതാണെന്ന് വിധിക്കുന്നതിനുമുമ്പ് പ്രിയാ വിഹിയാർ ക്ഷേത്രം ഇസാനിലുൾപ്പെട്ടതായി കണക്കാക്കിയിരുന്നു.
പതിമൂന്നാം നൂറ്റാണ്ടിൽ ഖെമർ സാമ്രാജ്യം ക്ഷയിച്ചുകൊണ്ടിരിക്കുന്ന സമയത്ത് ഈസാൻ പ്രദേശത്ത് ആധിപത്യമുറപ്പിച്ചത് ലാൻ ക്സാങ് സ്ഥാപിച്ച ലാവോ സാമ്രാജ്യമായിരുന്നു.
160,000 ചതുരശ്രകിലോമീറ്റർ (62,000 ചതുരശ്ര മൈൽ) വിസ്തൃതിയിൽ വ്യാപിച്ചുകിടക്കുന്ന ഇസാൻ ഭൂപ്രദേശത്തിന്, ജർമനിയുടെ പകുതി വലിപ്പവും, യു.എസ്. സംസ്ഥാനമായ മെയ്നെക്കാൾ രണ്ടിരട്ടി വലിപ്പവുമുണ്ട്.
തായ്‍ലാന്റിലെ 67 മില്യൻ ജനസംഖ്യയിലെ മൂന്നിലൊന്നിന്റെ സ്വദേശമാണ് ഇസാൻ എന്നിരുന്നാലും ദേശീയ ജിഡിപിക്ക് ഈ പ്രദേശത്തിന്റെ പത്ത് ശതമാനം സംഭാവന മാത്രമേ ലഭിക്കുന്നുള്ളൂ.
ഇസാനിലെ ആകെ ജനസംഖ്യ 2010 ലെ കണക്കുകൾ പ്രകാരം 21,305,000 ആയിരുന്നു.
പ്രദേശത്തെ ജനസംഖ്യയുടെ നാൽപത് ശതമാനം "ബിഗ് ഫോർ ഓഫ് ഇസാൻ" എന്നറിയപ്പെടുന്ന ഖൊറാട്ട് , ഉബോൺ റാറ്റ്ച്ചത്താനി , ഉഢോൺ താനി , ഖോൻ കായെൻ എന്നിവടങ്ങളിലായി കേന്ദ്രീകരിച്ചിരിക്കുന്നു.
16°N 103°E ﻿ / ﻿ 16°N 103°E ﻿ / 16; 103 ↑ ↑
എം.ഡി. നാലപ്പാട്ട് ഇംഗ്ലീഷ് വിലാസം https://ml.wikipedia.org/wiki/M_D_Nalapat
മണിപ്പാൽ സർ‌വകലാശാല യിലെ ജിയോപൊളിറ്റിക്സ് വിഭാഗത്തിന്റെ ഡയറക്ടർ ജനറലും യുനെസ്കോ പീസ് ചെയർ ഭാരവാഹിയും പ്രശസ്ത എഴുത്തുകാരനുമാണ്‌ എം.ഡി. നാലപ്പാട്ട് ( ഇംഗ്ലീഷ് :M D Nalapat) എന്ന പേരിൽ അറിയപ്പെടുന്ന മാധവ് ദാസ് നാലപ്പാട്ട് അല്ലെങ്കിൽ മോനു നാലപ്പാട്ട്.
പ്രശസ്ത കവയിത്രി കമലാസുരയ്യയുടെ മകൻ.
മാതൃഭൂമിയുടേയും ടൈംസ് ഓഫ് ഇന്ത്യയുടേയും പത്രാധിപരായി സേവനമനുഷ്ഠിച്ചിട്ടുള്ള എം.ഡി നാലപ്പാട്ട്, രാജ്യസുരക്ഷാ നയം, അന്തർദേശീയ വിഷയം എന്നിവയെ കുറിച്ച് വിപുലമായി എഴുതാറുണ്ട്.
യു.പി.ഐ ലെ ഒരു കോളമിസ്റ്റാണ്‌ അദ്ദേഹം.
ഇന്ത്യാ സർക്കാറിൽ ഔദ്യോഗിക പദവികളൊന്നുമില്ലങ്കിലും ഉന്നത തലങ്ങളിലെ നയരൂപീകരണത്തിൽ അദ്ദേഹത്തിന്റെ സ്വാധീനമുണ്ട്.
കേരളത്തിലാണ്‌ എം.ഡി. നാലപ്പാട്ട്  ജനിച്ചതെങ്കിലും വളർന്നതും പഠിച്ചതും ബോംബെയിൽ ആയിരുന്നു.
ബോംബെ സർ‌വകലാശാലയിൽ നിന്ന് സ്വർണ്ണ മെഡലോടെ എക്കണോമിക്സ് ആന്റ് സ്റ്റാറ്റിസ്റ്റിക്സിൽ ബിരുദാനന്തര ബിരുദം കരസ്ഥമാക്കി.
ചെറുപ്പം മുതലേ എഴുതി തുടങ്ങിയ മാധവ് ദാസ്, മാതൃഭൂമിയിലും മെയിൻസ്ട്രീമിലും രാഷ്ട്രീയ വിഷയങ്ങളെ അധികരിച്ച് എഴുതുമായിരുന്നു.
കുറച്ചു കാലം മാധ്യമത്തിലും ഒരു പംക്തി എഴുതിയിരുന്നു.
യുനൈറ്റഡ് പ്രസ്സ് ഇന്റർനാഷണലിൽ (UPI) സ്ഥിരമായി അദ്ദേഹം എഴുതാറുണ്ട്.
പുസ്തകങ്ങളും എഴുതിയിട്ടുണ്ട്.
മാനേജ്മെന്റ്, പത്രപ്രവർത്തനം, അധ്യാപനം, സാമുഹിക പ്രവർത്തനം തുടങ്ങിയ ബഹുമുഖ മേഖലകളിൽ വ്യാപരിക്കുന്നതാണ്‌ അദ്ദേഹത്തിന്റെ ജീവിതം.
ചൈന , തായ്‌വാൻ , ഇറാൻ , ഇസ്രയേൽ , അമേരിക്ക തുടങ്ങിയ രാജ്യങ്ങളുമായുള്ള ഇന്ത്യയുടെ വിദേശ ബന്ധം മെച്ചപ്പെടുത്തുവാനും അദ്ദേഹം മുൻ‌കൈ എടുത്തിട്ടുണ്ട്.
1977 ൽ മാതൃഭൂമിയിൽ ഡയറക്ടറായി ചുമതലയേറ്റു.
1978 എക്സിക്യുട്ടീവ് മാനേജർ.
1984 ൽ മാതൃഭൂമി പത്രാധിപർ.
1989 ൽ മാതൃഭൂമി വിട്ട അദ്ദേഹം അതേവർഷം ടൈംസ് ഓഫ് ഇന്ത്യയിൽ റസിഡന്റ് പത്രാധിപരായി.
പത്തുവർഷം അവിടെ ജോലിചെയ്തു.
പിന്നീട് അധ്യാപന രംഗത്തേക്ക് തിരിഞ്ഞ നാലപ്പാട്ട്, മണിപ്പാൽ യൂനിവേഴ്സിറ്റിയിലെ ജിയോപൊളിറ്റിക്സ്  വിഭാഗത്തിന്റെ പ്രൊഫസറായി.
ഇന്ത്യയിലെ ആദ്യ ജിയോപൊളിറ്റിക്സ് അദ്ധ്യാപകനാണ്‌ പ്രൊഫ. എം.ഡി. നാലപ്പാട്ട്.
കേരളത്തിലെ അനൗപചാരിക വിദ്യാഭ്യാസ വികസന സംഘടനയുടെ ആദ്യത്തെ ഹോണററി കോഡിനേറ്റർ  എന്ന നിലയിൽ കേരളത്തിലെ സാരക്ഷതാപ്രസ്ഥാനത്തിലും എം.ഡി നാലപ്പാട്ട് മുഖ്യ പങ്ക് വഹിച്ചിട്ടുണ്ട്.
കുട്ടികൾക്കായി വിദ്യാഭ്യാസ ചലച്ചിത്ര പ്രദർശനം നടത്തുന്നതിനുള്ള കേരള ചിൽഡ്രൻസ് ഫിലിം സൊസൈറ്റിയുടെ ഹോണററി സെക്രട്ടറിയായും സേവനമനുഷ്ഠിച്ചു.
ആറു ഗ്രന്ഥങ്ങൾ എഴുതിയിട്ടുള്ള എം.ഡി. നാലപ്പാട്ടിന്റെ രചനകളിൽ പ്രധാനം "ഇന്ദുത്വ" എന്ന പേരിൽ 1997 ൽ എഴുതിയ കൃതിയാണ്‌.
"നമ്മുടെ മഹത്തായ ഈ ഉപഭൂഖണ്ഡത്തിലെ ഓരോ വ്യക്തിയുടേയും മനസ്സിൽ വൈദിക-മുഗള സങ്കലനത്തിന്റെ സാംസ്കാരികവും മനഃശ്ശാസ്ത്രപരവുമായ ഒരു ധാര പ്രവർത്തിക്കുന്നുണ്ട്" എന്ന ആശയമാണ്‌ ഈ ഗ്രന്ഥത്തിലെ കേന്ദ്ര പ്രതിപാദ്യം.
സാരഥ്യം ഡയറക്ടർ, ജിയോപൊളിറ്റിക്സ് ഡിപ്പാർട്ട്മെന്റ്‍, യുനെസ്കോ പീസ് ചെയർ, മണിപ്പാൽ യൂണിവെഴ്സിറ്റി ഡിസ്റ്റിംഗ്യൂഷ്ഡ് ഫെലോ, സി.ഐ.ടി.എസ്. യൂണിവേഴ്സിറ്റി ഓഫ് ജോർജിയ ഏഷ്യാനെറ്റ് കമ്മ്യൂണിക്കേഷന്റെ ഉപദേശക സമിതി അംഗം ലണ്ടനിലെ അബ്ദുസ്സലാം ഫൗണ്ടേഷൻ ഭരണ സമിതിയംഗം ജനീവ ലൈഫ് മെമ്പർ ഇൻസ്റ്റിറ്റ്യൂട്ട് ഓഫ് സോഷ്യൽ ആന്റ് ഇകണോമിക് ചെയ്ഞ്ച് , ബാംഗ്ലൂർ ബാംഗ്ലൂരിലെ നാഷണൽ ഇൻസ്റ്റിറ്റ്യൂട്ട് ഓഫ് അഡ്വൻസ്ഡ് സ്റ്റഡീസിന്റെ സീനിയർ അസോസിയേറ്റ് മീററ്റിലെ ഇൻസ്റ്റിറ്റൂട്ട് ഓഫ് മാനാജ്മെന്റിന്റെ ഉപദേശക സമിതി അംഗം ന്യൂ ഡൽഹിയിലെ യുനൈറ്റഡ് സർ‌വീസസ് ഇൻസ്റ്റിറ്റ്യൂട്ട് അസോസിയേറ്റ് അംഗം കുറിപ്പ് ക .
ഭൂമിശാസ്ത്രപരമായ തലങ്ങളിൽ ഊന്നി നിന്നുകൊണ്ടുള്ള രാഷ്ട്രാന്തരീയ ബന്ധങ്ങളെ കുറിച്ച പഠനമേഖലയാണ്‌ ജിയോപൊളിറ്റിക്സ് അവലംബം
എം.ഡി. വത്സമ്മ ഇംഗ്ലീഷ് വിലാസം https://ml.wikipedia.org/wiki/M.
D._Valsamma
കേരളത്തിലെ ഒരു കായിക താരമാണ് മനതൂർ ദേവസ്യ വത്സമ്മ എന്ന എം.ഡി. വത്സമ്മ (ജനനം : 21 ഒക്ടോബർ 1960).
100 മീറ്റർ ഹർഡിൽസും പെന്റത്തലോണും ആണ് അവരുടെ പ്രധാന മത്സര ഇനങ്ങൾ.
1982-ൽ ഡൽഹിയിൽ നടന്ന ഏഷ്യാഡിൽ വിവിധയിനങ്ങളിൽ സ്വർണ്ണം നേടി.
ഡൽഹി ഏഷ്യാഡിൽ,  400 മീറ്റർ ഹർഡിൽസിൽ ഏഷ്യാഡ് റെക്കോർഡോടെ സ്വർണ്ണം നേടി തെക്കേ ഇന്ത്യയിൽ നിന്ന് ഏഷ്യാഡ് സ്വർണം നേടുന്ന ആദ്യ വനിതയായി.
കണ്ണൂര് ജില്ലയിലെ ആലക്കോട്  പഞ്ചായത്തിൽ ജനിച്ചു.
എം.ടി.വി റോഡീസ് ഇംഗ്ലീഷ് വിലാസം https://ml.wikipedia.org/wiki/MTV_Roadies
ഇന്ത്യയിൽ എം.ടി.വി ചാനലിൽ സംപ്രേഷണം ചെയ്ത് വരുന്ന ഒരു റിയാലിറ്റി ഷോയാണ് എം.ടി.വി റോഡീസ് .
പ്രധാനമായും യുവാക്കളെ ലക്ഷ്യം വെച്ചുകൊണ്ടാണ് ഈ റിയാലിറ്റി ഷോ അവതരിപ്പിച്ച് വരുന്നത്.
ഈ പരിപാടി രൂപകല്പന ചെയ്തത്, ഇന്ത്യയിലെ എം.ടി.വിയിലെ ഒരു മുതിർന്ന നിർമ്മാതാവും, മേൽനോട്ടക്കാരനുമായ രഘുറാം ആണ്.
ഈ പരിപാടിയിൽ അവതാരകനായി വന്നുകൊണ്ടിരിക്കുന്നത്.
എം.ടി.വി റോഡീസിൻറെ ആദ്യ ഭാഗത്തിലെ വിജയിയായ റൺവിജയ് സിംഗ് ആണ്.
മത്സാരാർത്ഥികളുടെ തിരഞ്ഞെടുപ്പും നടപടിക്രമങ്ങളും
മത്സരാർത്ഥികളുടെ തിരഞ്ഞെടുപ്പ് ഇന്ത്യയിലെ വിവിധ സംസ്ഥാനങ്ങളിലുള്ള പ്രധാന നഗരങ്ങളിൽ വെച്ച് നടത്തുന്നു.
പങ്കെടുക്കാൻ വരുന്നവർക്കെല്ലാവർക്കും ഓരോ ഫോറം ലഭിക്കുന്നു.
ഈ ഫോറം പൂരിപ്പിക്കലാണ് ആദ്യ പടി.
പിന്നീട് ഒരു കൂട്ടായ സം‌വാദം നടത്തുന്നു.
ഇതിൽ നിന്ന് തിരഞ്ഞെടുത്ത കുറച്ച് ആളുകളെ പ്രത്യേകം പ്രത്യേകം ഇൻറർവ്യൂ ചെയ്യുന്നു.
ഇത് ചെയ്യുന്നത് ഇതിൻറെ നിർമ്മാതാക്കളും ഇരട്ട സഹോദരങ്ങളുമായ രഘുറാമും, രാജീവ് ലക്ഷമണനുമാണ്.
ഈ ഇൻറർവ്യൂവിൽ നിന്ന് തിരഞ്ഞെടുക്കുന്നവരെയാണ് റോഡീസിൻറെ മത്സരങ്ങളിലേക്ക് പരിഗണിക്കുന്നത്.
ആദ്യഭാഗത്തിൽ മത്സരാർത്ഥികളായി തിരഞ്ഞെടുത്തത് 7 പേരെയാണെങ്കിൽ ഇന്നത് 13 വരെയായി വർദ്ധിച്ചിരിക്കുന്നു.
ഈ പരിപാടി രൂപകല്പന ചെയ്തിരിക്കുന്നത് അന്താരാഷ്ട്ര എം.ടി.വി ചാനലിലെ റിയാലിറ്റി ഷോയായ റോഡ് റൂൾസ് എന്നതിൻറെ മാതൃകയിലാണ്.
ഇത് ആരംഭിച്ചത് 1995-ലാണ്.
തിരഞ്ഞെടുത്ത മത്സരാർത്ഥികൾക്കായി ഹീറോ ഹോണ്ട ബൈക്കുകൾ നല്കുന്നു.
മുൻകൂട്ടി നിശ്ചയിച്ചിട്ടുള്ള റോഡുകളിൽക്കൂറി സഞ്ചരിച്ച് മത്സരങ്ങൾ നടത്താനിരിക്കുന്ന സ്ഥലങ്ങളിലേക്ക് എത്തിച്ചേരാനാണ് ഈ ബൈക്കുകൾ നല്കുന്നത്.
ഓരോ എപ്പിസോഡിലും ഓരോ വോട്ടെടുപ്പ് ഉണ്ടായിരിക്കും, ഈ വോട്ടെടുപ്പിൽ ഓരോരോ മത്സരാര്ത്ഥികളും, കൂടെയുള്ള മത്സരാർത്ഥികൾക്കെതിരെ വോട്ട് ചെയ്യുന്നു.
ഇങ്ങനെ ഭൂരിപക്ഷം വോട്ട് ലഭിക്കുന്ന മത്സരാർത്ഥി പുറത്താവുന്നു.
ഇത് അവസാനം വരെ തുടരുന്നു.
ഓരോ എപ്പിസോഡിലും കഠിനമായ വ്യത്യസ്തയിനം ജോലികൾ, അഥവാ മത്സരങ്ങൾ (Tasks) മത്സരാർത്ഥികൾക്ക് നൽകുന്നു.
അവനവൻറെ കഴിവ് തെളിയിക്കും വിധം ഓരോ മത്സരാർത്ഥികളും നൽകുന്ന ജോലികൾ ചെയ്യുന്നു.
ഈ ജോലികളിൽ പണത്തിനു വേണ്ടിയുള്ള ജോലിയും (Money Tasks), വോട്ടെടുപ്പിനെ പ്രതിരോധിക്കാൺ വേണ്ടിയുള്ള ജോലിയും (Immunity tasks) അടങ്ങിയിരിക്കും.
പണത്തിനു വേണ്ടിയുള്ള മത്സരത്തിൽ സമ്പാദിക്കുന്ന പണം അവസാനം വിജയിയാവുന്ന ആൾക്കാണ് ലഭിക്കുക, എന്നാൽ വോട്ടെടുപ്പിനെ പ്രതിരോധിക്കാനുള്ള മത്സരത്തിൽ ജയിക്കുന്ന ആൾ, അന്നത്തെ വോട്ടെടുപ്പിൽ നിന്ന് സുരക്ഷിതനായിരിക്കും, ഇയാൾക്കെതിരെ അന്നേദിവസം ആർക്കും വോട്ട് ചെയ്യാൻ സാധിക്കില്ല.
ഇങ്ങനെ അവസാനം വരെ മത്സരങ്ങൾ നടന്നുകൊണ്ടിരിക്കും.
MTV ബീറ്റസ് (TV ചാനൽ) ഇതുവരെ വിജയിച്ചവർ സീസൺ 1 – റൺ വിജയ് സിംഗ് ( മുംബൈ ) സീസൺ 2 – ആയുഷ്മാൻ ഖുറാന (ചണ്ടിഖഡ്) സീസൺ 3 – പരുൾ ഷാഹി ( ഡെൽഹി ) സീസൺ 4 – ആൻറണി യേ ( കൽക്കത്ത ) സീസൺ 5 – അഷുതോഷ് കൌഷിക് (സാഹ്‌രൺപൂർ) സീസൺ 6 – നോമാൻ സേത് ( ബാംഗ്ലൂർ )
എം.ഡി. രാമനാഥൻ ഇംഗ്ലീഷ് വിലാസം https://ml.wikipedia.org/wiki/M.
D._Ramanathan
പ്രസിദ്ധനായ ഒരു കർണ്ണാടകസംഗീതജ്ഞനായിരുന്നു എം.ഡി.ആർ എന്ന ചുരുക്കപ്പേരിലറിയപ്പെട്ടിരുന്ന മഞ്ഞപ്ര ദേവേശഭാഗവതർ രാമനാഥൻ .
പാലക്കാട് ജില്ലയിലെ മഞ്ഞപ്ര എന്ന സ്ഥലത്ത് ദേവേശഭാഗവതരുടെയും സീതാലക്ഷ്മിയമ്മാളുടെയും മകനായി 1923 മെയ് 20 -നാണ് രാമനാഥൻ ജനിച്ചത്.
അദ്ദേഹത്തിന്റെ പിതാവ് ദേവേശ ഭാഗവതർ കർണ്ണാടകസംഗീതത്തിൽ അവഗാഹമുള്ളയാളും ഗായകനുമായിരുന്നു.
പാലക്കാട് വിക്ടോറിയാ കോളേജിൽ നിന്നും ഭൗതികശാസ്ത്രത്തിൽ ബിരുദം നേടിയ രാമനാഥൻ സംഗീതത്തിൽ പഠനം നടത്തുന്നതിനു വേണ്ടി മദ്രാസ്സിലേയ്ക്കു താമസം മാറുകയാണ് ചെയ്തത്.
സംഗീതപഠനം
ഈ കാലയളവിൽ തന്നെയാണ് രുഗ്മിണീ ദേവി അരുണ്ഡേൽ കലാക്ഷേത്രയിൽ സംഗീതശിരോമണി കോഴ്സ് തുടങ്ങുന്നത്.
1944 -ൽ ആരംഭിച്ച ആദ്യബാച്ചിൽ പ്രവേശനം  കിട്ടിയത് രാമനാഥനു മാത്രമായിരുന്നു.
അല്പകാലത്തിനുള്ളിൽ തന്നെ പ്രസിദ്ധ സംഗീതജ്ഞനായിരുന്ന ടൈഗർ വരദാചാരിയുടെ പ്രിയപ്പെട്ട ശിഷ്യനുമായിത്തീർന്നു രാമനാഥൻ.
ഈ ഗുരുശിഷ്യബന്ധം 1950 -ൽ ടൈഗർ അന്തരിയ്ക്കുന്നതുവരെ തുടർന്നു.
പിൽക്കാലത്ത് കലാക്ഷേത്രയിൽ സംഗീതത്തിന്റെ പ്രൊഫസ്സറായും പിന്നീട് ആ സ്ഥാപനത്തിന്റെ തലവനായും എം.ഡി.ആർ. ചുമതല വഹിച്ചു.
രാമനാഥന്റെ ആലാപനശൈലി
തികച്ചും വ്യത്യസ്തമായ ഒരു ആലാപനശൈലിയ്ക്ക് ഉടമയായിരുന്നു എം.ഡി.ആർ. അദ്ദേഹത്തിന്റെ ശാരീരം ഒരുപോലെ ആഴമുള്ളതും ഗാംഭീര്യമാർന്നതും ആയിരുന്നു.
ഗുരുവിനെപ്പോലെ അതിവിളംബിതശൈലി പിന്തുടർന്ന എം.ഡി.ആർ. രാഗങ്ങളുടെ ഭാവതീവ്രത ഒട്ടുംതന്നെ ചോർന്നുപോകാതെ ആസ്വാദകർക്ക് അനുഭവേദ്യമാക്കുകയുണ്ടായി.
ശഹാന , ശ്രീ , ആനന്ദഭൈരവി , രീതിഗൗള , യദുകുല കാംബോജി , ഹംസധ്വനി ഇവയെല്ലാം എം.ഡി.ആറിന്റെ പ്രിയപ്പെട്ട രാഗങ്ങളിൽ ചിലതായിരുന്നു.
ഏതാണ്ട് 300 ലധികം സംഗീതകൃതികൾ തെലുങ്ക് , സംസ്കൃതം , തമിഴ് എന്നീ ഭാഷകളിലായി എം.ഡി.ആർ.രചിച്ചിട്ടുണ്ട്.
തന്റെ ഗുരുനാഥനായ വരദാചാരിയോടുള്ള ബഹുമാനാർത്ഥം തന്റെ കൃതികളിൽ വരദദാസ എന്ന മുദ്ര അദ്ദേഹം ചേർക്കുകയുണ്ടായി.
അദ്ദേഹത്തിന്റെ ചില രചനകൾ താഴെ ചേർക്കുന്നു.
കൃതി രാഗം താളം Language ആനൈമുഖത്തോനേ മണിരംഗ് മിശ്രചാപ്പ് തമിഴ് അപരാധമുള്ളേലനു ഗൗരിമനോഹരി ആദി തെലുങ്ക് ഭജ ഭജ മനുജാ ബിഹാഗ് ആദി സംസ്കൃതം ഭാരതേശനുതേ ആരഭി മിശ്രചാപ്പ് സംസ്കൃതം ബൃന്ദാവനലോക കല്യാണി ആദി തെലുങ്ക് ബ്രോചുദകു സമയമിദേ ബേഗഡ രൂപകം തെലുങ്ക് ദണ്ഡപാണി രാമപ്രിയ രൂപകം തെലുങ്ക് ദാരി നീവാളേ ബേഗഡ രൂപകം തെലുങ്ക് ധർമ്മവതി ധർമ്മവതി രൂപകം തെലുങ്ക് ദുർഗ്ഗാദേവീ ശ്രീ ആദി സംസ്കൃതം എന്ദുകി ചപലമു പൂർവ്വികല്യാണി ആദി തെലുങ്ക് എന്ന കുറ്റ്രം ചെയ്തിടേനോ ഹുസേനി ആദി തമിഴ് ഗജവദനം ഹംസധ്വനി രൂപകം സംസ്കൃതം ഗുരുചരണം കാനഡ ആദി സംസ്കൃതം ഗുരുവരം ഭജ മാനസ ധന്യാസി രൂപകം സംസ്കൃതം ഹരിയും ഹരനും അഠാണ രൂപകം തമിഴ് സാഗര ശയനവിഭോ ബാഗേശ്രീ ആദി സംസ്കൃതം തില്ലാന കാപ്പി രൂപകം സംസ്കൃതം ത്യാഗരാജഗുരും കേദാരം രൂപകം സംസ്കൃതം വിഘ്നരാജാ നന്നു ശ്രീരഞ്ജിനി ആദി തെലുങ്ക് ബഹുമതികൾ
എം.ഡി.ആറിനു 1974 -ൽ പദ്മശ്രീ പുരസ്ക്കാരവും, 1975 -ൽ സംഗീത നാടക അക്കാദമി അവാർഡും ലഭിയ്ക്കുകയുണ്ടായി.
എന്നാൽ 1983-84 ലെ സംഗീതകലാനിധി പുരസ്ക്കാരത്തിനു പരിഗണിച്ചിരുന്നെങ്കിലും പരിഗണനയ്ക്കിടയിൽ തന്നെ അദ്ദേഹം മരിച്ചതിനാൽ അത് അദ്ദേഹത്തിനു നല്കുകയുണ്ടായില്ല.
ദീർഘകാലമായുണ്ടായിരുന്ന അസുഖത്തെത്തുടർന്ന്, 1984 ഏപ്രിൽ 27 -ന് എം.ഡി.ആർ അന്തരിച്ചു.
മരണസമയത്ത് 61 വയസ്സായിരുന്നു അദ്ദേഹത്തിന്.
ഭാര്യയും ഒരു മകനും അടങ്ങുന്നതായിരുന്നു അദ്ദേഹത്തിന്റെ കുടുംബം.
അവലംബം പുറംകണ്ണികൾ Website of M.D.Ramanathan Archived 2018-09-17 at the Wayback Machine .
MDR, Mythical Music Maker Archived 2021-02-10 at the Wayback Machine .
Growing in stature
എം.ടി. ജേക്കബ് ഇംഗ്ലീഷ് വിലാസം https://ml.wikipedia.org/wiki/M.
എം.ടി. ജേക്കബ് (ജനനം: 1952 ജനുവരി 6) ഇൻഡ്യൻ നാഷണൽ കോൺഗ്രസിൽ അംഗമായ രാഷ്ട്രീയപ്രവർത്തകനാണ്.
ജേക്കബ് തോമസ് മൂത്തേടൻ എന്നാണ് ഇദ്ദേഹത്തിന്റെ മുഴുവൻ പേര്.
ഇദ്ദേഹം ആലുവ നഗരസഭയുടെ ചെയർമാനാണ്.
2010 നവംബറിലാണ് ഇദ്ദേഹത്തെ ചെയർമാനായി തിരഞ്ഞെടുത്തത്.
അവലംബം പുറത്തേയ്ക്കുള്ള കണ്ണികൾ ആലുവ മുനിസിപ്പാലിറ്റി ഒഫീഷ്യൽ വെബ് സൈറ്റ് Archived 2014-02-22 at the Wayback Machine .
എം.ടി. രമേഷ് ഇംഗ്ലീഷ് വിലാസം https://ml.wikipedia.org/wiki/M.
_Ramesh
എം.ടി. രമേഷ് (ജനനം: 1970, കോഴിക്കോട് ) കേരളത്തിലെ ഒരു രാഷ്ട്രീയപ്രവർത്തകനാണ്.
തുണ്ടിയിൽ കൃഷ്ണൻ ഗുരുക്കളാണ് ഇദ്ദേഹത്തിന്റെ അച്ഛൻ.
2004 ലോകസഭാ തിരഞ്ഞെടുപ്പിൽ ഇദ്ദേഹം കോഴിക്കോട് ലോകസഭാ മണ്ഡലത്തിൽ നിന്ന് മത്സരിച്ചുവെങ്കിലും പരാജയപ്പെട്ടു.
13% വോട്ടാണ് ഇദ്ദേഹത്തിന് ലഭിച്ചത്.
ഇദ്ദേഹം നിലവിൽ കേരളത്തിൽ ബി.ജെ.പി. സംസ്ഥാന ജനറല് സെക്രട്ടറി ആണ്.
എം.ഡി. രാജേന്ദ്രൻ ഇംഗ്ലീഷ് വിലാസം https://ml.wikipedia.org/wiki/M.
D._Rajendran
മലയാള കവിയും ചലച്ചിത്ര പിന്നണി ഗാന രചയിതാവും നോവലിസ്റ്റുമാണ് എം.ഡി. രാജേന്ദ്രൻ (ജനനം : 1952 ജൂലൈ അഞ്ച്).
കേരള സംഗീതനാടക അക്കാദമിയുടെ ലളിത ഗാന ശാഖക്കുള്ള കലാശ്രീ പുരസ്‌കാരം 2014 ൽ ലഭിച്ചു.
തൃശ്ശൂർ ജില്ലയിലെ ചേർപ്പിൽ പ്രശസ്ത കവി പൊൻകുന്നം ദാമോദരന്റെയും കുഞ്ഞിക്കുട്ടിയമ്മയുടെയും മകനായി 1952 ൽ ജനിച്ചു.
ഇംഗ്ലീഷിൽ ബിരുദാനന്തര ബിരുദം നേടിയ ഇദ്ദേഹം  1978ൽ " മോചനം " എന്ന ചിത്രത്തിനു വേണ്ടി ഗാനങ്ങൾ എഴുതിക്കൊണ്ട് സിനിമാരംഗത്തു പ്രവേശിച്ചു.
തുടർന്ന് ശാലിനി എന്റെ കൂട്ടുകാരി,സ്വത്ത്,കഥയറിയാതെ തുടങ്ങിയ പടങ്ങൾക്കു വേണ്ടി ഗാനങ്ങൾ എഴുതി.
ഇദ്ദേഹം കവിതകളും നാടകങ്ങളും കഥകളും നോവലുകളും എഴുതാറുണ്ട്.
സംഗീതസംവിധായകനായും ഇദ്ദേഹം പ്രവർത്തിച്ചിട്ടുണ്ട്.
ആകാശവാണിയിൽ അനൌൺസറായി വിരമിച്ചു.
നോവലുകൾ അടയാളവാക്യം നന്ദി വീണ്ടും വരിക സിന്ധുവിന്റെ നക്ഷത്രങ്ങൾ സതി എന്റെ സ്വാർത്ഥത പുരസ്കാരങ്ങൾ കേരള സംഗീതനാടക അക്കാദമിയുടെ ലളിത ഗാന ശാഖക്കുള്ള കലാശ്രീ പുരസ്‌കാരം(2014) അവലംബം ↑
എം.ഡി. രത്നമ്മ
മലയാള നോവലിസ്റ്റും ചെറുകഥാകൃത്തുമാണ് എം.ഡി. രത്‌നമ്മ .
സ്ത്രീകഥാപാത്രങ്ങളെ കേന്ദ്രീകരിച്ചാണ് മിക്ക നോവലുകളും രചിക്കപ്പെട്ടിട്ടുള്ളത്;  സ്ത്രീപക്ഷത്തു നിന്ന് അവരുടെ വൈവിധ്യമാർന്ന ജീവിതവ്യഥകളും സാധാരണക്കാരുടെ നിത്യജീവിതപ്രശ്നങ്ങളും മിഴിവോടെ  ആവിഷ്ക്കരണമാക്കി എന്ന നിലയിൽ  മലയാള സാഹിത്യത്തിലെ കഥാ നോവൽ രംഗത്തെ വനിതകളിൽ  രത്നമ്മയുടെ സ്ഥാനം ശ്രദ്ധേയമാണ്.
എഴുപതുകളിൽ തുടങ്ങി തൊണ്ണൂറുകളുടെ അവസാനം വരെ സാഹിത്യരംഗത്ത് വളരെ സജീവമായിരുന്നു.
ഇവരുടെ മൂന്ന് നോവലുകൾ അടിസ്ഥാനമാക്കി സിനിമകൾ നിർമ്മിക്കപ്പെടുകയുണ്ടായി.
കേരള സാഹിത്യ അക്കാദമി  2013-ൽ രത്നമ്മയ്ക്ക് സമഗ്രസംഭാവനകൾക്കുള്ള പുരസ്‌കാരം നൽകി ആദരിച്ചു.
ജീവിത രേഖകൾ
1943 ഒക്ടോബർ 15-ന് തിരുവല്ലയിൽ എം. ഡി. രത്നമ്മ ജനിച്ചു.
പിതാവ് പൊൻകുന്നം ദാമോദരൻ.
കവിത, നോവൽ, നാടകം, ഗാനരചന തുടങ്ങിയ മേഖലകളിൽ വ്യക്തിമുദ്ര പതിപ്പിച്ച പുരോഗമന എഴുത്തുകാരനും കമ്മ്യൂണിസ്റ്റ് പാർട്ടി പ്രവർത്തകനും അധ്യാപകനുമായിരുന്നു.
അമ്മ: കുഞ്ഞിക്കുട്ടിയമ്മ.
എഴുത്തുകാരായ എം.ഡി. രാജേന്ദ്രൻ, എം.ഡി. അജയഘോഷ് ഉൾപ്പെടെ നാല് സഹോദരങ്ങൾ.
മുക്കുതല, തിരുവല്ല എന്നിവിടങ്ങളിൽ സ്‌കൂൾ വിദ്യാഭ്യാസം പൂർത്തിയാക്കിയ രത്നമ്മ എറണാകുളം മഹാരാജാസ് കോളേജിൽ നിന്ന് ഹിന്ദിയിൽ ബിരുദാനന്തര ബിരുദം നേടി.
തിരുവല്ല മാർത്തോമ്മാ കോളേജിൽ അധ്യാപികയായി 1966 ൽ ഔദ്യോഗിക ജീവിതമാരംഭിച്ച അവർ 1999-ൽ ശാസ്താംകോട്ട ദേവസ്വം ബോർഡ് കോളേജിൽ ഹിന്ദിവിഭാഗം മേധാവിയായി സർവ്വീസിൽ നിന്നും വിരമിച്ചു.
നോവലിസ്റ്റായാണ് രത്നമ്മ സാഹിത്യത്തിൽ കടന്നു വന്നതും അങ്ങനെ തന്നെയാണ് അവർ പ്രധാനമായും മലയാള സാഹിത്യത്തിൽ വ്യക്തിമുദ്ര പതിപ്പിച്ചതും.
പശു, പന്തൽ, അവളുടെ പേര് രാധ, നിരീക്ഷകരുടെ ഗ്രാമം തുടങ്ങി മികച്ച കഥകളും എഴുതിയിട്ടുണ്ട്.
ആദ്യ നോവൽ 'എട്ടുകാലി' 1973-ൽ പ്രസിദ്ധീകരിച്ചു.
25 ന് മേൽ നോവലുകളുടെയും 60-ലധികം ചെറുകഥകളുടെയും രചയിതാവാണ്, എം. ഡി. രത്നമ്മ.
കോളേജ് അദ്ധ്യാപികയും സാഹിത്യകാരിയുമായ ഒരുവളുടെ  ദുരന്ത കഥയാണ്  രത്നമ്മയുടെ ഒരു പ്രമുഖ കൃതിയായ 'ദ്രൗപദി' യിലെ പ്രതിപാദ്യം.
പ്രണയ വിവാഹവും ദാമ്പത്യ ജീവിതത്തിലെ അസ്വാരസ്യങ്ങളും അവളെ അപ്രതീക്ഷിത ദുരന്തങ്ങളിലേക്ക് നയിക്കുന്നു.
സമൂഹം പുറം തള്ളിയ വൃദ്ധയോടുള്ള ഒരു യുവതിയുടെ അനുകമ്പയായിരുന്നു അരണ്യവാസത്തിലെ  പ്രമേയം.
നിഷ്കളങ്കയായ കോളേജ് വിദ്യാർത്ഥിനിക്ക് ഒരിക്കലും പ്രതീക്ഷിക്കാത്ത ഇടത്തു നിന്ന് ഏൽക്കുന്ന ദുരനുഭവമാണ് 'കോവള'ത്തിലെ പ്രതിപാദ്യവിഷയം. 'ആദിമധ്യാന്തങ്ങൾ' എന്ന നോവലിൽ ഒരു സ്ത്രീയുടെ സ്വപ്നങ്ങളുടെ തകർച്ച ജീവിതത്തിന്റെ  വിവിധ കാലഘട്ടങ്ങളിലൂടെ പറഞ്ഞിരിക്കുന്നു.
ഇതുപോലെ സ്ത്രീകഥാപാത്രങ്ങളെ കേന്ദ്രീകരിച്ചാണ് മിക്കവാറും മറ്റു നോവലുകളും ആഖ്യാനം ചെയ്യപ്പെട്ടിട്ടുള്ളത്.
മൂന്ന് നോവലുകൾ   സിനിമയായിട്ടുണ്ട്  സംവിധായകൻ സത്യൻ അന്തിക്കാടിൻറെ 'അദ്ധ്യായം ഒന്നു മുതൽ' (1985) എന്ന സിനിമ, 'ആദിമധ്യാന്തങ്ങൾ' എന്ന നോവലിനെ അടിസ്ഥാനമാക്കിയുള്ളതാണ്.
ഇവരുടെ പ്രശസ്ത നോവലായ  'ദ്രൗപദി ' 13 എപ്പിസോഡുകളുള്ള  ടെലിവിഷൻ സീരിയൽ ആയി ദൂരദർശന്റെ ആദ്യകാലത്തു ടെലികാസ്റ് ചെയ്തു ശ്രദ്ധ  നേടിയിരുന്നു.
എഴുപതുകളിൽ തുടങ്ങി മൂന്ന് പതിറ്റാണ്ടോളം രത്നമ്മ  സാഹിത്യ രംഗത്ത് വളരെ സജീവമായിരുന്നു.
ആ കാലഘട്ടത്തിലെ മലയാളസാഹിത്യ രംഗത്തെ ഒരു പ്രധാന വനിതാ സാന്നിദ്ധ്യമായി ഈ എഴുത്തുകാരി അറിയപ്പെട്ടു.
സമഗ്രസംഭാവനകൾക്കുള്ള കേരള സാഹിത്യ അക്കാദമി പുരസ്‌കാരം 2013-ൽ രത്നമ്മക്കു ലഭിച്ചു.
പ്രധാന കൃതികൾ നോവലുകൾ എട്ടുകാലി വധു ആത്മഹത്യാമുനമ്പ് കോവളം ധന്യ എവിടെയോ ഒരു തീരം തീരം തേടി അരണ്യവാസം പകൽ ശിശിരം ശൈത്യം ഗ്രീഷ്മം വർഷം കീർത്തി ഇനി സുമിത്ര പറയട്ടെ മകൻ എന്റെ മകൻ ആദിമധ്യാന്തങ്ങൾ എന്നും നിന്റെ സൂര്യൻ സ്വന്തം നാളെ ഞങ്ങളുടെ വിവാഹം ദ്രൗപദി എന്ന് സ്വന്തം ഹരിപ്രിയ വൃന്ദക്ക് സുഖം തന്നെ ദിവ്യം മോഹനം ചെറുകഥാ സമാഹാരങ്ങൾ അപർണ പ്രതിമയായിത്തീർന്ന  പെൺകുട്ടി എന്റെ പ്രിയ കഥകൾ അവലംബം ↑ {{ cite web }} : | first= has numeric name ( help )
ഉടുമ്പൻചോല ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Udumbanchola_Gramapanchayat
ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് ഉടുമ്പൻചോല ഗ്രാമപഞ്ചായത്ത് .
ഇത് നെടുങ്കണ്ടം ബ്ളോക്ക് പഞ്ചായത്തിന്റെ പരിധിയിലാണ്.
കൂടാതെ ചതുരംഗപ്പാറ , ഉടുമ്പൻചോല , പാറത്തോട് എന്നീ വില്ലേജുകൾ ഇതിൽ  ഉൾപ്പെടുന്നു.
84 ചതുരശ്രകിലോമീറ്റർ ആണ് ഈ പഞ്ചായത്തിന്റെ വിസ്തീർണ്ണം.
അതിരുകൾ വടക്ക് - ശാന്തൻപാറ ഗ്രാമപഞ്ചായത്ത് തെക്ക് - നെടുങ്കണ്ടം ഗ്രാമപഞ്ചായത്ത് കിഴക്ക് - തമിഴ്നാട് സംസ്ഥാനം പടിഞ്ഞാറ് - കൊന്നത്തടി ഗ്രാമപഞ്ചായത്ത് , സേനാപതി ഗ്രാമപഞ്ചായത്ത് എന്നിവ വാർഡുകൾ സ്ളീവമല പാമ്പുപാറ ചെമ്മണ്ണാർ ഉടുമ്പൻചോല മണത്തോട് കല്ലുപാലം പാപ്പൻപാറ പാറത്തോട് വാൽപ്പാറ മാവടി പൊത്തക്കള്ളി മൈലാടുംപാറ വല്ലറക്കംപാറ തിങ്കൾക്കാട് അവലംബം http://www.trend.kerala.gov.in Archived 2019-09-02 at the Wayback Machine .
ഉടുമ്പഞ്ചോല നിയമസഭാമണ്ഡലം
കേരളത്തിലെ ഇടുക്കി ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് ഉടുമ്പഞ്ചോല നിയമസഭാമണ്ഡലം .
ഉടുമ്പഞ്ചോല താലൂക്കിൽ ഉൾപ്പെടുന്ന ഇരട്ടയാർ , കരുണാപുരം , നെടുങ്കണ്ടം , പാമ്പാടുംപാറ , രാജാക്കാട് , രാജകുമാരി , ശാന്തൻപാറ , സേനാപതി , വണ്ടൻമേട് , ഉടുമ്പൻചോല എന്നീ പഞ്ചായത്തുകളും ചേർന്ന മണ്ഡലമാണ്.
2016 മുതൽ സി.പി.എമ്മിലെ എം.എം. മണിയാണ് ഈ മണ്ഡലത്തെ പ്രതിനിധീകരിക്കുന്നത്.
ഉടുമ്പഞ്ചോല നിയമസഭാമണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 എം.എം. മണി സി.പി.ഐ.എം. എൽ.ഡി.എഫ്. 2011 കെ.കെ. ജയചന്ദ്രൻ സി.പി.ഐ.എം. എൽ.ഡി.എഫ്. 2006 കെ.കെ. ജയചന്ദ്രൻ സി.പി.ഐ.എം. എൽ.ഡി.എഫ്. 2001 കെ.കെ. ജയചന്ദ്രൻ സി.പി.ഐ.എം. എൽ.ഡി.എഫ്. 1996 ഇ എം അഗസ്തി ഇന്ത്യൻ നാഷണൽ കോൺഗ്രസ്സ് (ഐ) എം.എം. മണി സി.പി.ഐ.എം. എൽ.ഡി.എഫ്.
ഉടുമ്പന്നൂർ ഇംഗ്ലീഷ് വിലാസം https://ml.wikipedia.org/wiki/Udumbannoor ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ ഇടുക്കി ജില്ലയിലെ തൊടുപുഴ താലൂക്കിൽ നിന്നും ഏകദേശം 16 കി.
ദൂരെ സ്ഥിതി ചെയ്യുന്ന ഒരു ഗ്രാമമാണ്‌ ഉടുമ്പന്നൂർ .
ഇടുക്കി ജില്ലയിലെ ഏറ്റവും വലിയ പഞ്ചായത്ത്‌ ആണ് ഉടുമ്പന്നൂർ (ഗ്രാമപഞ്ചായത്ത്) .
പ്രധാന സ്ഥലങ്ങൾ മങ്കുഴി , പരിയാരം , കിഴക്കൻപാടം , തട്ടക്കുഴ , അമയപ്ര , ചീനിക്കുഴി , മലയിഞ്ചി , ഇടമറുക് , കോട്ടക്കവല , പെരിങ്ങാശ്ശേരി , മഞ്ചിക്കല്ല് എന്നിവയാണ്.